สวัสดีค่ะขอสอบถามเกีายวกับเรื่องประจำเดือนด้วยค่ะ ปกติประจำเดือนหนูจะมาประมาณวันที่15 ประมาณ 1 อาทิตย์ แต่ตอนเดือนธันวาคมประจำเดือนหนูมาวันที่ 5 มา 1 อาทิตย์เหมือนเดิม (แฟนหนูเผลอหลั่งในนิดเดียวย้ำว่านิดเดียวจริงๆคะ แล้วหนูก็ซื้อยาคุมฉุกเฉินมาทาน ) แต่พอมาเดือนมกราคม จนวันนี้วันที่20แล้ว ประจำเดือนหนูก็ยังไม่มา ซื้อที่ตรวจมาลองดูแล้วเกือบ10อัน ขึ้น1ขีดทุกอัน ไม่ทราบว่าหนูจะมีโอกาสตั้งครรภ์ไหมคะ หรือร่างกายหนูผิดปกติอะไรหรือเปล่าคะ ?
สวัสดีครับ ชุดตรวจการตั้งครรภ์จะใช้หลักการเดียวกัน คือ การตรวจฮอร์โมนเอชซีจี ที่เกิดขึ้นเฉพาะการตั้งครรภ์เท่านั้นครับ และถ้าตรวจในช่วงที่หลัง 1 เดือนจากประจำเดือนครั้งสุดท้ายและมีการตั้งครรภ์จริง โดยปกติผลการตรวจจะมีความถูกต้องสูงถึง 99% ดังนั้น หากได้ผลลบติดต่อกันหลายครั้งเช่นนี้ จึงไม่น่าจะมีการตั้งครรภ์ครับอย่างไรก็ดี หากยังมีประจำเดือนขาด ก็อาจจะเกิดจากสาเหตุอื่นที่ไม่ใช่การตั้งครรภ์ ดังนี้ครับ1. หนักลด อดอาหาร2. โรคถุงหลายในรังไข่ ทำให้การตกไข่ผิดปกติ3. โรคทางกายอื่นๆ เช่น ภาวะธัยรอยด์ต่ำ4. ต่อมใต้สมองที่ผลิตฮอร์โมนมีปัญหา5. ความเครียดด้วยเหตุนี้ แนะนำให้พบแพทย์ผู้เชี่ยวชาญด้านนรีเวช เพื่อทำการตรวจวินิจฉัยและรักษาต่อไปดีกว่าครับ เพราะแต่ละโรคนั้นมีวิธีรักษาที่แตกต่างกันครับ